เซี่ยงไฮ้คอมโพสิตปิดทรงตัว เหตุกังวลทางการจีนคุมเข้ม
เซี่ยงไฮ้คอมโพสิตปิดทรงตัว เหตุกังวลทางการจีนคุมเข้ม
21 เม.ย. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดทรงตัววันนี้ โดยดัชนีเซี่ยงไฮ้คอมโพสิตขยับขึ้น 1.05 จุด หรือ 0.03% ปิดที่ 3,173.15 จุด ท่ามกลางความกังวลเกี่ยวกับการกวาดล้างการเก็งกำไร ซึ่งยังคงเป็นประเด็นที่ส่งผลกระทบต่อความเชื่อมั่นของนักลงทุน
ธนาคารกลางจีน (PBOC) เดินหน้าอัดฉีดเงินเข้าระบบผ่านการดำเนินงานทางตลาดเงิน (Open Market Operations) หรือ OMO ติดต่อกันเป็นวันที่ 4 ในวันนี้ หลังจากที่ธนาคารกลางระงับการดำเนินการดังกล่าวไปเมื่อวันจันทร์ที่ผ่านมา
ธนาคารกลางจีนได้อัดฉีดเงิน 1 แสนล้านหยวน (ประมาณ 1.45 หมื่นล้านดอลลาร์) ผ่านทางข้อตกลงซื้อคืนธบัตรโดยมีสัญญาขายคืน (reverse repo) ซึ่งเป็นกระบวนการที่ธนาคารกลางเข้าซื้อหลักทรัพย์จากธนาคารพาณิชย์ด้วยข้อตกลงที่จะขายคืนในอนาคต